Körber sõitnud kord Pärsti mõisast läbi. Pärsti järve kaldal olnud mõisasakste suplemismajake riiete ja riietuse tarvis. Et ilm ilus ja soe olnud, lasknud Körber hobused peatada, võtnud end suplemismajas riidest lahti ja supelnud järves. Siis pöördunud majakesse tagasi. Samal ajal tulnud aga ka mõisa koolipreili lastega sinna suplema, ilma et tal võõrast suplejast meesterahvast oleks aimu olnud. Körberil pole muud jäänud, kui astunud ihualasti preili ette ja jalad harkis, pea natuke viltu, lahke naeratus huultel, vabandanud end õige kavaleri viisakusega, et tema, võõras mees, ilma sellekohase loata julgenud ujumismajakest kasutada. Preili kohkunud ja pistnud lastega plagama.